ΦΥΛΛΟ ΕΡΓΑΣΙΑΣ

**Δραστηριότητα 1η**

**Ανοίξτε την υπερσύνδεση: http//ebooks.edu.gr**

Στην αρχική σελίδα θα δείτε τρεις διαφορετικές επιλογές πλοήγησης.

Κάντε κλικ στο:

**ΔΕΙΤΕ ΤΟ ΥΛΙΚΟ ΑΝΑ ΤΑΞΗ**

Κάντε κλικ στην ΣΤ΄ Τάξη και επιλέξτε από το βελάκι που βρίσκεται πάνω αριστερά το κεφάλαιο 47: Άλλοι τύποι Γραφημάτων.

Παρατηρήστε με προσοχή τα γραφήματα που υπάρχουν στο βιβλίο.

Με την ομάδα σας να λύσετε το παρακάτω πρόβλημα:

1. Μια μητέρα μετρούσε κάθε χρόνο το ύψος του παιδιού της από τα 8 μέχρι και τα 15 έτη. Τα στοιχεία που συγκέντρωσε είναι: σε ηλικία 8 ετών το παιδί είχε ύψος 135 εκατοστά, στα 9 είχε 138 εκ. στα 10 είχε 142 εκ., στα 11 είχε 145 εκ., στα 12 είχε 150 εκ., στα 13 είχε 154 εκ. , στα 14 είχε 158 εκ. και στα 15 είχε 161εκ.

Με την ομάδα σας να ανοίξετε ένα υπολογιστικό φύλλο στον υπολογιστή σας και να οργανώσετε τα στοιχεία του προβλήματος σε έναν πίνακα.

Κάντε κλικ με το ποντίκι σας πάνω σε ένα κελί του excel και από τα εργαλεία που βρίσκονται στο πάνω μέρος της σελίδας επιλέξτε **Εισαγωγή** και πατήστε οκ στη δημιουργία πίνακα.

Μπορείτε να σύρετε με το ποντίκι το κελί προς τα κάτω για να δημιουργήσετε τις γραμμές του πίνακα που χρειάζεστε. Έπειτα σύρετε δεξιά το ποντίκι για να δημιουργήσετε στήλες.

Τώρα μπορείτε να τοποθετήσετε με προσοχή τα στοιχεία στον πίνακα.

Ο Πίνακας που θα δημιουργήσετε θα έχει την παρακάτω μορφή:

|  |  |
| --- | --- |
| **Ύψος (σε εκατοστά)** | **Ηλικία (σε έτη)** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Να παρουσιάσετε τα δεδομένα του παραπάνω πίνακα με τον κατάλληλο τύπο γραφήματος.

**Επιλέξτε** με το ποντίκι τον πίνακα που έχετε συμπληρώσει.

Μια διακεκομμένη γραμμή θα εμφανιστεί γύρω από τον πίνακα.

Πατήστε **ΕΙΣΑΓΩΓΗ** και επιλέξτε το κατάλληλο γράφημα.

Από το σύμβολο **+** που υπάρχει στο πάνω μέρος του γραφήματος εμφανίζονται τα στοιχεία του γραφήματος όπου μπορείτε να τα επεξεργαστείτε.

Να ονομάσετε το γράφημα και τους δύο άξονες του γραφήματος.

Ενδεικτική Απάντηση:

Πίνακας

|  |  |
| --- | --- |
| **Ύψος (σε εκατοστά)** | **Ηλικία (σε έτη)** |
| 135 | 8 |
| 138 | 9 |
| 142 | 10 |
| 145 | 11 |
| 150 | 12 |
| 154 | 13 |
| 158 | 14 |
| 161 | 15 |

Ο κατάλληλος τύπος γραφήματος για τη συγκεκριμένη δραστηριότητα είναι το γράφημα γραμμής.

Το γράφημα γραμμής χρησιμοποιείται για την παρουσίαση δεδομένων που αλλάζουν με την πάροδο του χρόνου.